Dronk spoedvraat op motorfiets gevangŉ Man is gevang wat Maandag onder die invloed van alkohol teen 201km/h op ŉ motorfiets op die N4 in Pretoria gejaag het, het die Gautengse verkeerspolisie gesê. Hy het ook nie ŉ geldige rybewys gehad nie, het woordvoerder busaphi Nxumalo in ŉ verklaring gesê. Die hoëspoedeenheid het hom op ŉ Yamaha naby die Doornpoort tolplaza gevang. Hy sal met roekelose bestuur, bestuur sonder ŉ lisensie en van dronkbestuur aangekla word. Tydens die Paasnaweek is 70 motoriste in Gauteng in hegtenis geneem. Twee was onder die invloed van alkohol en ander het die spoedgrens oortree of roekeloos bestuur. -SAPA